CBG ลุ้นกำไรไตรมาส 2 แตะ 800 ล้านบาท โบรกชูเป้า 128 บ.
โบรกคาด CBG กำไรไตรมาส 2/65 ฟื้นตัวแตะ 700-800 ล้านบาท ฟากแนวโน้มกำไรครึ่งหลังปี 65 น่าจะดีขึ้นต่อเนื่อง จากคำสั่งซื้อที่ฟื้นในไทย กัมพูชา และจีนที่ฟื้น แนะนำ “เก็งกำไร” ราคาเป้าหมาย 128 บาท
โบรกคาด CBG กำไรไตรมาส 2/65 ฟื้นตัวแตะ 700-800 ล้านบาท ฟากแนวโน้มกำไรครึ่งหลังปี 65 น่าจะดีขึ้นต่อเนื่อง จากคำสั่งซื้อที่ฟื้นในไทย กัมพูชา และจีนที่ฟื้น แนะนำ “เก็งกำไร” ราคาเป้าหมาย 128 บาท
18 ก.ค. 2565

บริษัทหลักทรัพย์ ฟินันเซีย ไซรัส จำกัด (มหาชน) ระบุในบทวิเคราะห์วันนี้ (18 ก.ค. 65) ประเมินต่อ บริษัท คาราบาวกรุ๊ป จำกัด (มหาชน) หรือ CBG คาดว่า กำไรไตรมาส 2/65 ฟื้นตัวมาอยู่ที่ 700-800 ล้านบาท เทียบจาก 660 ล้านบาท ในไตรมาส 1/65 แต่ลดจาก 967 ล้านบาท ในไตรมาส 2/65 เพราะต้นทุนผลิตสูงขึ้น ล่าสุดราคาอลูมิเนียม LME ลดลง 40% จาก High เดือนมี.ค. 65 และต่ำกว่าปีก่อน เป็นบวกต่อต้นทุนในไตรมาส 4/65 เป็นต้นไป
นอกจากนี้แนวโน้มกำไรครึ่งหลังของปี 65 น่าจะดีขึ้นต่อเนื่อง จากคำสั่งซื้อที่ฟื้นในไทย กัมพูชา และจีนที่ฟื้นช้าๆตามการคลาย Lockdown และมีการปรับขนาดขวดให้เล็กลงเป็น 130g จาก 140g ช่วยหนุน GM 1-2% ในครึ่งหลังของปี 65 ทั้งนี้ทำให้ฝ่ายวิจัยคาดกำไรปี 65-66 เพิ่มขึ้น 16% จากงวดเดียวกันของปีก่อน และเพิ่มขึ้น 17% จากงวดเดียวกันของปีก่อน ตามลำดับ แนะนำ “เก็งกำไร” ราคาเป้าหมาย 128 บาท
ขณะที่สัญญาณเทคนิคแนวรับ 112-110 บาท แนวต้าน 116-118 บาท และหากผ่านได้มีโอกาสทดสอบแนวต้านถัดไป 121.50 บาท